## Naredba o ograničenju prometa na cestama

### NN 51/2001 (6.6.2001.), Naredba o ograničenju prometa na cestama

# MINISTARSTVO UNUTARNJIH POSLOVA

830

Na teme­lju članka 193. stavka 1. Zakona o sigurnosti prometa na cestama
(»Narodne novine«, broj 59/96. – pročišćeni tekst), ministar unutar­njih
poslova u suglasnosti s ministrom pomorstva, prometa i veza, donosi

## NAREDBU

### O OGRANIČENJU PROMETA NA CESTAMA

I.

Zabra­njuje se promet
teretnim automobilima sa ili bez prikolice čija najveća dopuštena masa prelazi
7,5 tona, vozilima koja su sama ili s prik­ljučnim vozilima du­lja od 14 m, (u
da­lj­njem tekstu: teretni automobili) traktorima, zaprežnim vozilima, radnim i
drugim strojevima te vozilima koja se na ravnoj cesti ne mogu kretati brzinom
većom od 40 km/sat i vozilima za osposob­ljava­nje kandidata za vozače (kada se
obav­lja obuka iz nastavnog predmeta uprav­lja­nje vozilom), na s­ljedećim
državnim cestama, osim na dijelovima gdje je izgrađena autocesta:

1. Na dijelu ceste broj 1, na
relaciji: Karlovac (raskrižje Brze ceste i Smičiklasove ulice) – Slu­nj –
Gračac – Knin – Brnaze – do Križica (kod Dugopo­lja) i na dionici od Klisa do
Solina (novoizgrađenom obilaznicom grada Solina),

2. na dijelu ceste broj 3, na relaciji: Duga Resa – Kikovica,

3. na dijelu ceste broj 5, na relaciji: Virovitica – V. Zdenci,

4. na dijelu ceste broj 8, na relaciji Rijeka – Zadar – Split – GP Klek
(granica BiH) – GP Zaton Doli (granica BiH) – Dubrovnik – GP Karasovići
(granica SRJ), osim na dijelu od raskrižja s državnom cestom broj 27 (kod
Šibenskog mosta) do istočnog ulaza u Šibenik (odvojak za državnu cestu broj
58),

5. na cesti broj 9, na relaciji: Metković – Opuzen – D8,

6. na dijelu ceste broj 21, na relaciji: GP Kaštel (granica R.
Slovenije) – Buje – Pula,

7. na dijelu ceste broj 23, na relaciji Žuta Lokva – Se­nj,

8. na cesti broj 39, Granični prijelaz Aržano (granica s BiH) do raskrižja
s državnom cestom broj 8 (Dubci),

9. na cesti broj 45, Veliki Zdenci (D5) – Garešnica – Kutina,

10. na dijelu ceste broj 53, od raskrižja sa županijskom cestom broj
4207 do graničnog prijelaza Slavonski Brod (granica BiH),

11. na dijelu ceste broj 60, na relaciji: Brnaze – Tri­lj – Cista Provo,

12. na dijelu ceste broj 66, na relaciji Pula – Raša – Opatija – D8,

13. na cesti broj 200, Buje (D21) – GP Plovanija (granica R. Slovenije),

14. na cesti broj 220, Tri­lj (D60) – GP Kamensko (granica BiH),

15. na cesti broj 300, Buje (D21) – Umag.

II.

Zabrana iz točke I. ove Naredbe vrijedi:

– U vremenu od 15. lip­nja do 9. rujna, petkom od 16.00 do 23.00 sata,
subotom od 5.00 do 14.00 sati i nedje­ljom od 12.00 do 23.00 sata,

– na Veliki petak i dane uoči blagdana Republike Hrvatske od 16.00 do
23.00 sata,

– na pos­ljed­nji dan blagdana od 12.00 do 23.00 sata.

Ako je blagdan, odnosno pos­ljed­nji dan blagdana, u petak ili subotu,
zabrana vrijedi nedje­ljom od 12.00 do 23.00 sata.

Ako je blagdan u nedje­lju ili ponedje­ljak, odnosno ako je Božićni
blagdan u nedje­lju ili ponedje­ljak, ili ponedje­ljak i utorak, zabrana
vrijedi petkom uoči blagdana od 16.00 do 23.00 sata.

Na svim graničnim prijelazima navedenima u Naredbi, dozvo­ljava se
vozilima domaćih re­gistarskih oznaka obuhvaćenih zabranom, u svim terminima
zabrana, ulaz u Republiku Hrvatsku i kreta­nje do najbliže granične carinarnice
ili carinskog terminala, pod uvjetom da je pri carinarnici ili carinskom
terminalu prostor za parkira­nje ovih vozila ili ako je na području graničnog
prijelaza odgovarajuće parkiralište na koje se za vrijeme zabrane isk­ljučuju
vozila iz prometa.

III.

U vremenu od 29. lip­nja do 2. rujna, zabra­njuje se promet  teretnim automobilima iz točke I. ove
Naredbe na dijelu državne ceste broj 1, između Karlovca i Gračaca, osim na
dionici između Korenice i Prijeboja, radnim danima od ponedje­ljka do četvrtka,
u noćnim satima od 22.00 do 04.00 sata.

Zabrana prema stavku 1. ove točke, osim u dane i sate propisane točkom
II. ove Naredbe, ne odnosi se na vozila pravnih i fizičkih osoba sa sjedištem
ili prebivalištem u zoni državne ceste broj 1, između Karlovca i Gračaca i na
vozila iz točke IV. ove Naredbe, alineja 7., 8. i 9., kada obav­ljaju dostavu
za potrebe opskrbe na toj dionici ceste.

Hrvatske ceste d.o.o.  obvezne su
zabranu iz stavka 1. točke I. i stavka 1. i 2. točke III. ove Naredbe, obi­lježiti
odgovarajućim prometnim znakovima i preko javnih medija obavijestiti javnost.

IV.

Od ograniče­nja propisanih ovom Naredbom, izuzeta su s­lje­deća vozila:

– vozila s prednošću prolaska i vozila pod prat­njom,

– vozila Ministarstva unutar­njih poslova i oružanih snaga,

– vozila za održava­nje cesta, elektroenergetskih i sličnih instalacija
te vozila za dostavu pošte i tiska,

– reportažna vozila radija i televizije,

– cisterne koje prevoze pitku vodu,

– vozila koja prevoze materijal ili opremu prijeko potrebnu u
slučajevima nužde,

– teretni automobili ili teretni automobili s poluprikolicama koji su
namije­njeni za prijevoz betona, asfaltne mase i pogonskih goriva za motorna
vozila, osim na državnoj cesti broj 1, između Karlovca i Gračaca, na kojoj mogu
prometovati uz uvjete propisane točkom III. ove Naredbe,

– teretni automobili ili teretni automobili s poluprikolicama koji
prevoze lako kvar­ljive namirnice, kao što su: svježe meso i svježi mesni
proizvodi, svježe mlijeko i mliječni proizvodi, svježa riba i rib­lji
proizvodi, lako kvar­ljivo voće i povrće, osim na državnoj cesti broj 1, između
Karlovca i Gračaca, na kojoj mogu prometovati uz uvjete propisane točkom III.
ove Naredbe,

– teretni automobili ili teretni automobili s poluprikolicama koji
prevoze živu stoku i perad, osim na državnoj cesti broj 1, između Karlovca i
Gračaca, na kojoj mogu prometovati uz uvjete propisane točkom III. ove Naredbe,

– druga vozila koja imaju
dozvolu.

V.

Dozvolu iz točke IV. ove
Naredbe izdaje policijska uprava na čijem području prijevoz započi­nje u unutar­njem
cestovnom prometu, odnosno po mjestu ulaska vozila u Republiku Hrvatsku, u
međunarodnom cestovnom prometu, samo kad je s obzirom na vrijeme i okolnosti
prijevoz posebice opravdan ili prijeko potreban iz sigurnosnih razloga ili zbog
toga što bi ­nje­gova odgoda prouzročila veće materijalne štete.

Dozvola iz stavka 1. ove
točke izdaje se na predlošku koji je otisnut uz ovu Naredbu i ­njezin je
sastavni dio.

VI.

Novčanom kaznom od 6.000 kuna
kaznit će se za prekršaj trgovačko društvo ili druga pravna osoba, a novčanom kaznom
od 1.000 kuna odgovorna osoba u trgovačkom društvu ili drugoj pravnoj osobi ili
obrtnik ako narede ili dopuste da ­njihova vozila sudjeluju u prometu protivno
ovoj Naredbi.

Novčanom kaznom od 5.000 kuna kaznit će se samostalni privrednik za
prekršaj iz stavka 1. ove točke.

Novčanom kaznom od 500 kuna kaznit će se za prekršaj instruktor vož­nje
koji osposob­ljava kandidate za vozače, kao i vozač koji uprav­lja vozilom
protivno ovoj Naredbi.

VII.

Stupa­njem na snagu ove
Naredbe prestaje važiti Naredba o ograniče­nju prometa na cestama (»Narodne
novine«, broj 58/2000.).

VIII.

Ova Naredba stupa na snagu
danom objave u »Narodnim novinama«.

Broj: 511-01-64-34465/2001.
Zagreb, 10. svib­nja 2001.

Ministar
**Šime Lučin,** v. r.

if !supportEmptyParas endif

if !supportEmptyParas endif

REPUBLIKA HRVATSKA
MINISTARSTVO UNUTARNJIH POSLOVA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv policijske uprave ili
postaje)

Broj:

Mjesto i datum: –––––––––––––––––––––––

       Na teme­lju točke V. Naredbe o
ograniče­nju prometa na cestama (»Narodne novine«,
broj 51/2001) izdaje se

                                                    DOZVOLA

       Vozilu re­gistarske oznake\_\_\_\_\_\_\_\_\_\_\_ dozvo­ljava se prometova­nje radi prijevoza

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

if !supportEmptyParas endif

na relaciji\_\_\_\_\_\_\_\_\_\_\_\_\_\_\_\_\_\_
u vrijeme zabrane prometa.

      Ova dozvola važi za dan\_\_\_\_\_
i dan \_\_\_\_\_

if !supportEmptyParas endif

                M. P                      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

if !supportEmptyParas endif

Naredba, NN 51/2001-830